WikiLeaksi partner, Venemaa nädalaleht Russian Reporter avaldas USA telegrammid, mis puudutavad 2008. aasta vene-Georgia  sõda.    Päev enne sõja ametlikku algust, 7. augustil süüdistas USA suursaadik Tbilisis John F. Tefft Lõuna-Osseetiat vaenutegevuse alustamises, teatades, et Lõuna-Osseetia alustas täiemõõdulist rünnakut Georgia küla pihta, vahendab RIA Novosti.    Hiljem teatas suursaadik, et Georgia väed on koos raketiheitjatega liikvel, kas siis jõudemonstratsioonina, lahinguks valmistudes või mõlemat.    "Meile kättesaadavatel andmetel paistab, et lõunaosseedid alustasid täna võitlust.  Grusiinid reageerivad nüüd vägesid koondades ja järgmist sammu kavandades," öeldakse Teffti raportis.